stanford-oval/wikipedia huggingface dataset:
אקווריום: הופעות במפעל הפיס (מיני-אלבום של קורין אלאל)

"אקווריום: הופעות במפעל הפיס" הוא המיני-אלבום הראשון של זמרת הרוק הישראלית קורין אלאל והארבעים ושבעה שיצא לאור במסגרת הפרויקט המוזיקלי אקווריום. את המיני-אלבום הוציאה ב-30 ביולי 2023 לאור חברת התקליטים PIL לשירותי הסטרימינג, דוגמת אפל מיוזיק וספוטיפיי, וזו ביצעה בו שלושה משיריה: "שפת אימי", "מעיין" ו"שיר בכיף".
העיבודים מבוססים על המופע והאלבום לתמונה נוספו המון צבעים בהפקת מיכאל גוטליב.
עטיפת האלבום מציגה את הזמרת מחייכת, לבושה בשחור, ועומדת מול מדף ספרים רחב המלא בספרים וחפצי נוי שונים. בחלקה העליון של התמונה ניתן לראות מספר צינורות תעשייתיים. באותו אזור מופיעה הכותרת "אקווריום: הופעות במפעל הפיס" בכיתוב צהוב. שם הזמרת, קורין אלאל, מופיע במרכז העטיפה באותיות גדולות ולבנות. בפינה התחתונה הימנית מופיע הלוגו של מפעל הפיס.
רשימת השמעה

| מס' | שם | מילים | לחן | אלבום מקורי | משך |
| --- | --- | --- | --- | --- | --- |
| 1. | שפת אימי  | אהוד מנור | קורין אלאל | שפת אימי (1990) | 4:26 |
| 2. | מעיין  | חנה גולדברג | אלאל | זן נדיר (1992) | 4:35 |
| 3. | שיר בכיף  | שמוליק קלוסקי | אלאל | - | 4:30 |
| משך כולל: | משך כולל: | משך כולל: | משך כולל: | משך כולל: | 13:32 |
משתתפים

קורין אלאל – זמרה
מיכאל גוטליב – פסנתר, קולות רקע
הדר כהן – כינור
יונית אמיתי כהן – כינור
מירי מנשרוב – ויולה
יוני עציון – צ'לו
הערות שוליים

↑  אקווריום: הופעות במפעל הפיס – קורין אלאל, ספוטיפיי
| קורין אלאל |
| --- | --- | --- |
דיסקוגרפיה
| אלבומי אולפן | "קורין אלאל" • "פירות אסורים" • "אנטארקטיקה" • "שפת אימי" • "זן נדיר" • "כשזה עמוק" • "תנינענק" • "הכחול של השמיים" • "פשוט כל כך" • "ארנבות משוקולד" • "קהלת" • "כאחד האדם" |  |
| אלבומי אוסף | "האוסף" • "המיטב" |  |
| אלבומי הופעה | "לתמונה נוספו המון צבעים" • "אקווריום: הופעות במפעל הפיס" |  |
| אלבומי משותפים | "ארץ טרופית יפה" • "לו באת – נשים שרות שם טוב לוי" |  |
| אלבומי מחווה | "חברים שרים קורין" |  |
| מארזי תקליטורים | "קורין אלאל / פירות אסורים" • "האלבומים המקוריים" |  |
| סינגלים | "סמבה אבן גבירול" • "תן לי קצת ממך" • "שיר בכיף" • "כבשים" • "פירות אסורים" • "שישי בלילה" • "ארץ קטנה עם שפם" • "אנטארקטיקה" • "שיר לשירה" • "שפת אימי" • "זן נדיר" • "תאונה" • "יוצאת אל החיים" • "ימי הפרח והאהבה" • "מעיין" • "הוא כאן" • "לחיות" • "פירמידות" • "כשזה עמוק" • "תנינענק" |  |
| שירים אחרים | "רוצים שלום" • "אמסטרדם" • "אין לי ארץ אחרת" • "התעשייה האבירית" • "שלושת הפעמונים" • "המנון לאהבה" • "ספק גדול" • "החיים בוורוד" |  |
| אקווריום |
| --- | --- | --- |
| מיני-אלבומים | דניאל סאן קריף • נונו • החצר האחורית • טדי נגוסה • כנסיית השכל • כרקוקלי • ישי לוי • דניאלה ספקטור • צליל דנין • עמיר בניון • נורוז • עומר מושקוביץ • ימן בלוז וקולות תימן • תומר ישעיהו • אסתר רדא • עדן דרסו • גבע אלון • אסף אמדורסקי • ארקדי דוכין • קרולינה • רונה קינן • התקווה 6 • מבוא הדודאים • אלון עדר ולהקה • נרקיס • טריפולי • ג'ימבו ג'יי • בניה ברבי • גיא מזיג • אברהם טל • ברי סחרוף • טיפקס • בלקן ביט בוקס • אביב בכר • אהוד בנאי • שי צברי • ליילי • טפש • תזמורת ירושלים מזרח ומערב ונטע אלקיים • אקו • סימה נון • עלמה גוב • שולי רנד • אורית טשומה • נטע וינר • מירי מסיקה • קורין אלאל • שלומי שבן • אפרת גוש • מיכה שטרית • אניה בוקשטיין • שמעון בוסקילה • נורית גלרון • פלד • אליעד • אבי אבורומי • רייזינג דאסט ושירה גבריאלוב • אמיר דדון • נסטיה רוד • רגיני • בר צברי • דיקלה • עטרה • רון עשהאל • זהבה בן • יובל דיין |  |
| סינגלים | "YMCA" (עמיר לב) • "קמתי לרקוד" (ארטיפקס ונינט טייב) • "64 אחוז" (מאיה אביגדור) • "העצב הזה" (עידו שוורץ) • "פרו" (עמר גשן) |  |
| ערכים קשורים | מפעל הפיס |  |
בואינג 314

בואינג 314 (באנגלית: Boeing 314) היה מטוס ימי דו קומתי לטווחים ארוכים. המטוס יוצר בחברת בואינג בין השנים 1938 ל-1941, והיה אחד המטוסים הגדולים של אותה התקופה.
בשנת 1991 כתב הסופר קן פולט את ספרו לילה מעל הים, המספר על טיסת לילה במטוס בערב מלחמת העולם השנייה.
פיתוח

פיתוח המטוס החל לאחר שחברת התעופה פאן אמריקן הזמינה מבואינג מטוס ימי שיחליף את מטוסי המרטין M-130 שהיו ברשותה. הדגם שהציעה בואינג כלל שני מצופים שהוסיפו ליציבות המטוס בעת שצף על המים. כדי לטוס ליעדים ארוכים הייתה למטוס קיבולת דלק של 16070 ליטר בנזין.
טיסת הבכורה של הדגם החדש הייתה ב-28 ביוני 1939. בואינג ייצרה 12 מטוסים מדגם זה  בין 1938 ל-1941.
פאן אמריקן השתמשה במטוס לטיסות יוקרה, ובטיסות הלילה שלה הומרו המושבים למיטות. במטוס היו גם חדר אוכל ושפים ברמת ארבעה כוכבים, טיסה מסן פרנסיסקו להונג קונג עלתה 760 דולר.
את המטוסים הטיסו הצוותים המנוסים ביותר שהיו לפאן אמריקן. בשנת 1946 יצאו המטוסים משירות.
אירועים מפורסמים

בשנת 1941, בפרוץ המתקפה על פרל הארבור, כאשר אחד מהמטוסים של חברת פאן אמריקן תוכנן להמריא לסן פרנסיסקו ועל מנת להימנע מהלחימה בדרך העוברת באוקיינוס השקט, נאלצו צוות המטוס ונוסעים להקיף את כדור הארץ מצידו המערבי דרך יבשות אסיה ואפריקה. טיסה זו הוכרזה כטיסה המסחרית הראשונה שהקיפה את כדור הארץ.
גרסאות

בואינג 314, הגרסה הראשונה למטוס, צויד במנועים בעלי 1,500 כ"ס, נבנו שישה מטוסים מדגם זה.
בואינג 314A, שיפור של הגרסה הראשונה, צויד במנועים חזקים יותר (1,600 כ"ס), וקיבולת הדלק הוגדלה ב-4,500 ליטרים.
בואינג 314B ו-C-98 דגמים מיוחדים עבור חיל האוויר האמריקאי.
מודל 306 לא נבנה, תוכנן להיות בעל כנף דלתא.
מפעילים

ארצות הברית ארצות הברית
פאן אמריקן וורלד איירווייז
חילות האוויר של צבא ארצות הברית
הצי האמריקני
בריטניה בריטניה
בריטיש אוברסיס איירוויז (BOAC)
הערות שוליים

↑  BOEING, Model 314 Clipper Flying Boat
אצטוניטריל

| --- | --- |

 
 שם סיסטמטי:  Acetonitrile
 שמות נוספים:  Ethanenitrile Cyanomethane ACN
 כתיב כימי:  C₂H₃N 
 מסה מולרית:  41.053 גרם/מול
 מראה:  נוזל שקוף
 מספר CAS:  75-05-8
 צפיפות:  0.786 גרם/סמ"ק
 מצב צבירה:  נוזל
 מסיסות:  מסיס לחלוטין
 טמפרטורת היתוך:  -45 °C   228.15 K
 טמפרטורת רתיחה:  82 °C   355.15 K
 מקדם שבירה:  1.344
 נקודת הבזק:  2 °C   275.15 K
 נקודת התלקחות:  523 °C   796.15 K
 אנתלפיית התהוות סטנדרטית:  40.6 קילוג'ול למול
 אנטרופיה מולרית תקנית:  149.62 ג'ול למול למעלה
 LD50:  175 מיליגרם לקילוגרם, 850 מיליגרם לקילוגרם, 612 מיליגרם לקילוגרם, 1,680 מיליגרם לקילוגרם, 200 מיליגרם לקילוגרם, 177 מיליגרם לקילוגרם, 1,670 מיליגרם לקילוגרם, 269 מיליגרם לקילוגרם, 2,460 מיליגרם לקילוגרם, 50 מיליגרם לקילוגרם, 1,100 מיליגרם לקילוגרם, 4,480 מיליגרם לקילוגרם, 1,900 מיליגרם לקילוגרם, 980 מיליגרם לקילוגרם, 53,000 חלקים למיליון
 NFPA 704:       3 ‏ 2 0 
 
אצטוניטריל (Acetonitrile) היא תרכובת אורגנית שנוסחתה CH3CN. החומר הוא הניטריל הפשוט ביותר, בטמפרטורת החדר אצטוניטריל הוא נוזל שקוף. המולקולה קווית ואורך הקשר המשולש C≡N הוא 1.16 אנגסטרום.
אצטוניטריל הוא תוצר לוואי בייצור אקרילוניטריל והוא משמש כממס א פרוטי.
שימושים

אצטוניטריל משמש בעיקר כממס. הוא מסיס לחלוטין במים ובמגוון ממסים אורגנים אך לא בפחמימנים, הוא מסוגל להמיס מגוון יונים ומולקולות לא-קוטביות. הודות ליכולת ההמסה הטובה והצמיגות הנמוכה משמש החומר כפאזה נעה בכרומטוגרפיית HPLC.
אצטוניטריל משמש להפרדת בוטאדיאן במתקני זיקוק. היכולת להמיס יונים והמקדם הדיאלקטרי הגבוה - 3.92D מאפשר שימוש באצטוניטריל בסוללות.
הערות שוליים

↑  NIST Chemistry WebBook
| --- | --- |
בקרת זהויות :  NLI: 987007293982905171  GND: 4141247-3  LCCN: sh85000464
בופורט (קרוליינה הצפונית)

בופורט (באנגלית: Beaufort) היא עיירה בקרוליינה הצפונית, ארצות הברית. העיירה הוקמה בשנת 1709 והיא בין הוותיקות בקרולינה הצפונית.
בשנת 1718 במפרץ ליד העיר עלתה על שרטון אוניית הדגל של שחור הזקן.
דרך העיירה עובר כביש ארצי מס' 70.
בעיירה ממוקמים מוזיאון הים ומעבדה ימית של אוניברסיטת דיוק.
מספר מבנים בעיירה לרבות בית יעקב הנרי נכללים מרשם הלאומי של מקומות היסטוריים.
ליד העיירה ממקום שדה תעופה קטן שפועל משנת 1948 לטיסות מקומיות.
בופנז'ה

בופנז'ה (בצרפתית: Bofinger) היא מסעדה פריזאית.
בופנז'ה הוא הבראסרי הוותיק בפריז. המסעדה נבנתה ב-1864, מעוצבת בסגנון בל אפוק ושוכנת ברובע הרביעי, בסמטה הסמוכה לכיכר הבסטיליה.
בופנז'ה מגיש מטבח אלזסי, אזור ממנו הגיעו בעליו. מנת הדגל היא שוקרוט, כשלפעמים דגים מחליפים את נקניק החזיר במנה, מנה מרכזית נוספת היא הפואה גרא; המנה הפופולרית ביותר היא פלטת פירות ים.
בשנות התשעים של המאה העשרים נקנה בראסרי בופנז'ה על ידי תאגיד פלו FLO.
לקריאה נוספת

שגיא כהן, מדריך מפה למסעדות הטובות בעולם, הוצאת מפה, תשס"ג 2003, עמ' 100.
אביטל ענבר, תענוגות פאריס, הוצאת בבל, 2003; עמ' 64, 311, 353.
דיטה קול (עורכת), מטרופוליס, מגזין תרבויות העולם, חוברת פריז, מגזין ארץ הצבי, תל אביב, 2005, עמ' 153.
בויאן דובלביץ'

| --- | --- |

 לידה:  24 באוקטובר 1991 (בן 32) ניקשיץ', מונטנגרו היוגוסלבית, יוגוסלביה 
 עמדה:  פאוור פורוורד, סנטר
 גובה:  2.05 מטרים
 מספר:  14 
 דראפט:  בחירה מס' 59, 2013 מינסוטה טימברוולבס
 קבוצות כשחקן
 2009–2012 2009–2010 2012–:  בודוצ'נוסט פודגוריצה  ←לובצ'ן צטיניה ולנסיה
 הישגים כשחקן
 חמישיית הטורניר באליפות אירופה בכדורסל עד גיל 20 (2011) הכוכב העולה של היורוקאפ (2013, 2014) חמישיית העונה השנייה ביורוקאפ (2012, 2014) חמישיית העונה ביורוקאפ (2017, 2019) חמישיית העונה בליגה הספרדית (2017, 2019) חמישיית העונה השנייה בליגה הספרדית (2018) MVP של סדרת הגמר בליגה הספרדית (2017)
 
בויאן דובלביץ' (בסרבית: Бојан Дубљевић; נולד ב-24 באוקטובר 1991 בניקשיץ', הרפובליקה הסוציאליסטית של מונטנגרו, הרפובליקה הפדרלית הסוציאליסטית של יוגוסלביה) הוא כדורסלן מונטנגרי המשחק בקבוצת ולנסיה מליגת ה-ACB והיורוליג ובנבחרת מונטנגרו.
קריירת מועדונים

דובלביץ' התחיל את הקריירה המקצוענית שלו בעונת 2009/2010, בהיותו שייך לקבוצת בודוצ'נוסט פודגוריצה אך משחק כמושאל בקבוצת לובצ'ן צטיניה, שתיהן מארץ הולדתו, מונטנגרו. לפני כן שיחק בקבוצת נוער בעיר הולדתו, ניקשיץ'. לובצ'ן שיחקה אז בליגה הבלקנית ובליגת העל המונטנגרית. בשתי הליגות הגיעה הקבוצה לגמר הפלייאוף והפסידה, במסגרת הארצית לבודוצ'נוסט ובמסגרת האזורית ללבסקי סופיה. דובלביץ' שימש בעונה זו כשחקן משלים חשוב חרף גילו הצעיר (18), ואף הרוויח אזכור של כבוד בבחירות לחמישיות העונה בליגה המונטנגרית. בהפסד לבודוצ'נוסט בגמר המקומי קלע 8 נקודות ללא החטאה.
בעונה הבאה חזר דובלביץ' מההשאלה, לבודוצ'נוסט, הקבוצה המובילה במונטנגרו. בעונתו הראשונה שיחקה הקבוצה בליגה האדריאטית וביורוקאפ, כשדובלביץ' מקבל לראשונה הזדמנות במסגרת כלל-אירופית. בעונה זו קיבל דובלביץ' הזדמנויות מועטות יחסית. בעונה הבאה הפך לשחקן מרכזי, כאשר הוא מעמיד ממוצעים של 18.3 נקודות ו-7.4 ריבאונדים למשחק בליגה האדריאטית ו-11.5 נקודות ו-5.5 ריבאונדים ביורוקאפ. בשתי עונות אלו הפסידה בודוצ'נוסט בחצי גמר פיינל פור הליגה האדריאטית, ב-2011 לפרטיזן בלגרד וב-2012 למכבי תל אביב. בעונתו השנייה של דובלביץ' ביורוקאפ, 2011/2012, הצטרף לקבוצה לתקופה קצרה בעקבות שביתת השחקנים ב-NBA ניקולה ווצ'ביץ', והקבוצה הגיעה עד רבע הגמר. במשחק הראשון ברבע הגמר, מול ולנסיה, נבחר דובלביץ' למצטיין המחזור ביורוקאפ כשהוא מוביל את קבוצתו לניצחון על הפייבוריטית מספרד עם מדד משוקלל של 25 נקודות. במשחק השני בלט גם כן, אך קבוצתו הפסידה בהפרש גדול והודחה. בסיום העונה נבחר לחמישייה השנייה של העונה ביורוקאפ.
בעונה הבאה חתם דובלביץ' בוולנסיה לשלוש שנים, כשחקן צעיר עם פוטנציאל, שגם בלט נגד הקבוצה בעונה שעברה. בעונת הבכורה שלו קלע 13.3 נקודות למשחק והוריד 4.8 ריבאונדים במפעל היורוקאפ. משחקו ויכולתו בגיל צעיר במיוחד הקנו לו את פרס הכוכב העולה של היורוקאפ לעונת 2012/2013. בעונה זו הגיעה ולנסיה עד חצי הגמר האירופי, בו הפסידה לאלופה שבדרך, לוקומוטיב קובאן, ובמסגרת המקומית הודחה ברבע גמר הפלייאוף על ידי סראגוסה באסקט.
בעונת 2013/2014 שמר דובלביץ' על ממוצעים דומים ויכולת גבוהה, כאשר במסגרת המקומית קבוצתו, בה בלטו בעונה זו ג'סטין דולמן ופאו ריבאס, מפסידה בחצי גמר הפלייאוף ובחצי גמר הגביע לברצלונה. ביורוקאפ זכתה ולנסיה בגביע לאותה עונה, כשדובלביץ' מתעלה בחצי הגמר נגד ניז'ני נובגורוד וזוכה בפעם השנייה ברציפות בפרס הכוכב העולה של העונה.
את העונה הבאה התחילה ולנסיה ביורוליג, שם הודחה בשלב הבתים כשדובלביץ' מוביל את הקבוצה בנקודות למשחק עם 15.5 בשמונה משחקים. הקבוצה נשרה ליורוקאפ שם הודחה ברבע הגמר. במסגרת המקומית הפסידה ולנסיה בהובלת דובלביץ', סם ואן רוסום וולדימיר לוצ'יץ' לריאל מדריד וברבע גמר הגביע לברצלונה. בעונת 2015/2016 לא העפילה ולנסיה לפלייאוף על אף שצברה רצף של 12 ניצחונות רצופים בשלב הבתים הראשון והשני. גם במסגרות המקומיות נחלה הקבוצה הצלחה מועטה כשהודחה בשלבים המוקדמים של הנוקאאוט.
קריירה בינלאומית

פרק זה לוקה בחסר. אנא תרמו לוויקיפדיה ו.
הערות שוליים

↑  דף העונה באתר יורובאסקט
↑  Buducnost inks center Vucevic, באתר היורוליג
↑  Big win for Buducnost Voli in Eurocup Quarterfinals Game 1, באתר Hoops Universe,‏ 20 במרץ 2012
↑  דף השחקן באתר היורוקאפ
↑  Proyecto Valencia Basket 2012-2013: Una plantilla para seguir soñando, באתר Solo Basket, ‏19 בספטמבר 2012
↑  Bojan Dubljevic nuevo jugador Valencia Basket, באתר Blog De Basket, ‏ 20 ביוני 2012
אסו (הר געש)

| --- | --- |

קבוצת החרוטים המרכזית בהר אסו
 מידע כללי
 סוג הר:  קלדרה
 גובה:  1,592 מטרים
 מדינה:  יפן 
 מיקום:  קיושו, יפן
 מספר הר געש:  282110
 התפרצות אחרונה:  אוקטובר 2021
 קואורדינטות:  32°53′04″N 131°06′14″E﻿ / ﻿32.884444°N 131.103889°E﻿ / 32.884444; 131.103889
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט אסו(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט אסו(למפת מחוז קוממוטו רגילה) קוממוטו יצושירו טמאנה אוקי אמקוסה היטויושי פוקואוקה אויטה מיאזקי קגושימה נגסאקי סאגה ים אריאקהאסו(למפת מחוז קוממוטו מוגדלת) קוממוטו יצושירו טמאנה אוקי אמקוסה היטויושי פוקואוקה אויטה מיאזקי קגושימה נגסאקי סאגה ים אריאקהאסו
 
הקלדרה של אסו
הר אסו (ביפנית: 阿蘇山 – "אסו-סאן") הוא הר הגעש הפעיל הגדול ביותר ביפן, ואחד הגדולים בעולם. ההר, קלדרה שבה 17 חרוטים געשיים, שוכן בפארק הלאומי אסו קוג'ו (阿蘇くじゅう国立公園) במחוז קוממוטו במרכז האי קיושו, האי הדרומי מבין איי הבית של יפן. הר אסו צורף לרשת הפארקים הגאולוגים של יפן באוקטובר 2009.
תיאור

הר אסו הוא הר געש מטיפוס סומה, כלומר הוא קלדרה שבה פועלים חרוטים געשיים. קוטר הקלדרה 25 קילומטרים מצפון לדרום ו-18 קילומטרים ממזרח למערב, והיא אחת הקלדרות הגדולות ביותר בעולם. היקף הקלדרה הוא כ-120 קילומטרים. בתוך הקלדרה שוכנות הערים אסו, טקמורי-צ'ו ומינאמיאסו. קבוצת החרוטים המרכזיים של אסו כוללת חמש פסגות: הר טקאוקה (高岳‏; 1,592 מטרים מעל פני הים), הפסגה הגבוהה ביותר, הר נקו (根子岳‏; 1,408 מטרים), הר נאקה או גם פסגת נאקה (中岳‏; נאקה-דאקה, 1,408 מטרים), הר אבושי (烏帽子岳‏; 1,337 מטרים) והר קישימה (杵島岳‏; 1,270 מטרים). הלוע של הר נאקה, שצידו המערבי נגיש באמצעות כביש, מכיל שבעה לועות, שבהם הצפוני ביותר, המכיל אגם, הוא הר געש פעיל בלוע. המכלול הגעשי של נאקה-דאקה היה פעיל בכל ההולוקן כאשר ההתפרצות הראשונה המתועדת בתולדות יפן (בשנת 553) התרחשה בהר זה. חרוטים געשיים נוספים היו פעילים בהולוקן, בהם חרוט הסקוריה קומצוקה שהיה פעיל עד שנת 210 לפנה"ס. אופי ההתפרצויות ההיסטוריות היה בזלתי עד בזלתי-אנדזיטי. נאקה-דאקה פולט עשן בצורה רצופה במשך 70 השנים האחרונות, ומתפרץ מדי פעם, בדרך כלל התפרצויות פריאטיות קלות, לדוגמה בשנים 1974‏, 1979‏, 1985-1984‏, 1991-1989‏, 2009‏, 2011 ו-2014.
היסטוריה

הקלדרה הנוכחית של אסו נוצרה כתוצאה מארבע התפרצויות גדולות מאוד שהתרחשו בין לפני 300,000 שנים ללפני 90,000 שנים המסומנות מ-Aso 1 ועד Aso 4. בהתפרצויות נפלטו כמויות גדולות של לבה ואפר געשי ותא המאגמה מתחת לשטח התרוקן. עקב כך התמוטט גג התא ונוצר שקע הקרוי קלדרה. ההתפרצות הגדולה ביותר הייתה ההתפרצות הרביעית (Aso 4), לפני 90,800 שנים, והייתה ככל הנראה התפרצות-על. חומרים שנפלטו מההתפרצות הגדולה של הקלדרה כיסו שטח המשתרע על למעלה מ-600 קילומטרים רבועים, בערך שווה לנפח של הר פוג'י. משערים כי רמה שמקורה בזרמים פירוקלסטיים כיסתה כמחצית מקיושו, כשאפר געשי כיסה את כל אזור קיושו והגיע עד מחוז ימאגוצ'י.
החרוטים של הר טאקה, הר נאקה, הר אבושי והר קישימה נוצר בעקבות התפרצות הקלדרה הרביעית הגדולה. נכון ל-2014 הר נאקה עדיין פעיל. ההשערה המקובלת היא שהר נקו נוצר לפני ההתפרצות הרביעית.
בתקופת קופון השתמשו בסלע הגעשי הרך ליצירת הצלמיות שהונחו בקברים המכונים האניווה. במשקעים של הזרמים הפירוקלסטיים (טוף מולחם) השתמשו לבניית גשרים באזור. במחוז קוממוטו יש כ-320 גשרי קשת מאבן, כולל גשר צוג'ון (通潤橋) וגשר ראידאי על נהר מידוריקאווה, מבנים היסטוריים חשובים.
בהתפרצויות של נאקה-דאקה היו מספר מקרי מוות: ב-1957 מתו 12 עובדים של הרכבל. ב-1979 נהרגו שלושה תיירים מגושים שנפלטו מהלוע. בנובמבר גרמו פליטת גזים געשיים רעילים למותם של שני תיירים. בין 1980 ל-1997 שבעה אנשים נוספים מתו מהרעלת גז.
אקלים

המידע על האקלים של הר אסו נלקח בגובה של 1,143 מטרים. בגובה זה האקלים הוא אזור המעבר אקלים סובטרופי גשום ואקלים יבשתי גשום (סיווג Cfb/Dfb, בשיטת קפן) שבו הקיצים חמימים והחורפים קרים. כמות המשקעים גבוהה במשך כל השנה, והיא גבוהה במיוחד ביוני ויולי עם מעל ל-500 מילימטרים גשם בכל חודש.
| אקלים בהר אסו> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בהר אסו> ינואר.0.9.-5.0.106.1 | אקלים בהר אסו> פברואר.2.3.-4.2.132.1 | אקלים בהר אסו> מרץ.6.6.-0.8.205.2 | אקלים בהר אסו> אפריל.12.8.5.2.268.7 | אקלים בהר אסו> מאי.16.6.9.5.314.9 | אקלים בהר אסו> יוני.19.3.13.6.584.9 | אקלים בהר אסו> יולי.22.3.17.5.670.3 | אקלים בהר אסו> אוגוסט.23.3.18.0.389.4 | אקלים בהר אסו> ספטמבר.20.2.14.5.250.3 | אקלים בהר אסו> אוקטובר.15.1.8.5.148.1 | אקלים בהר אסו> נובמבר.9.1.3.1.111.6 | אקלים בהר אסו> דצמבר.3.8.-2.3.78.3 | אקלים בהר אסו> ... |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Asosan Climate Normals 1961-1990 במנהל האוקיינוסים והאטמוספירה הלאומי
תיירות

הלוע הפעיל של נאקה-דאקה הוא אחד מיעדי התיירות הפופולריים ביותר באי קיושו. מספר התיירים ממדינות אסיה באזור אסו גדל מדי שנה. ניתן להגיע עם רכב פרטי באמצעות כביש אגרה עד הלוע, אפשר להגיע ללוע גם באמצעות רכבל (阿蘇山ロープウェイ) כשעל שפת הלוע יש נקודות תצפית. על שפת הלוע נבנו מחסות מבטון בהגנה מהתפרצות פתאומית. בנוסף פועלים למרגלות ההר כמה אתרי מחנאות, בעיר אסו שבקלדרה פועל מוזיאון לוולקנולוגיה (阿蘇火山博物館), ומקדש שינטו (阿蘇神社), אחד העתיקים והחשובים ביפן. עקב הפעילות הגאותרמית יש מעיינות חמים (אונסן) רבים באזור, שניים מתוכם שוכנים בפארק הלאומי אסו קוג'ו.
באזור פועל מוזיאון וולקני אסו.
הערות שוליים

1 2 3  Asosan
↑  https://www.reuters.com/article/us-japan-volcano-idUSKCN12804E באתר רויטרס
↑  אתר רשת הפארקים הגאולוגיים של יפן
↑  About Aso GeoPark
1 2 3  A6: Living with Aso-Kuju volcanoes and geothermal field
↑  Significant Volcanic Eruption
↑  Significant Volcanic Eruption
↑  אתר GVP
↑  Asosan Climate Normals 1961-1990 מנהל האוקיינוסים והאטמוספירה הלאומי
| --- | --- |
בקרת זהויות :  NLI: 987007295760605171  LCCN: sh85008670  NDL: 00629545  VIAF: 315945792   WorldCat (עם VIAF): 315945792 
הלוע המעשן של הר נאקה
בית החולים האוניברסיטאי על שם המלך עבדאללה

| --- | --- |

 על שם:  עבדאללה הראשון, מלך ירדן 
 מאפייני הארגון
 אוניברסיטה:  אוניברסיטת ירדן למדע וטכנולוגיה
 היסטוריה
 תאריך ייסוד:  2002 
 שירותים
 מספר מחלקות:  19
 מיטות:  683
 www.kauh.jo
 גאוגרפיה
 מיקום:  א-רמת'א, ירדן
 קואורדינטות:  32°30′06″N 35°59′39″E﻿ / ﻿32.501667°N 35.994167°E﻿ / 32.501667; 35.994167
 he
 
בית החולים האוניברסיטאי על שם המלך עבדאללה (בערבית: مُستشفى الملك المؤسس عبد الله الجامعي) הוא מרכז רפואי הממוקם ליד העיר א-רמת'א ובקרבת העיר אירביד שבצפון מערב ירדן. הוא בית החולים הגדול ביותר בצפון המדינה.
הקמת בית החולים החלה בשנת 1994 והוא החל לפעול בנובמבר 2002. הוא נקרא על שמו של עבדאללה הראשון, מלך ירדן.
בית החולים שוכן בתוך הקמפוס של אוניברסיטת ירדן למדע וטכנולוגיה והוא מסונף לפקולטה לרפואה של האוניברסיטה. סטודנטים לרפואה ולמקצועות הבריאות באוניברסיטה משתלמים בבית החולים.
מתחם בית החולים משתרע על פני שטח של 95.5 אלף מטר רבוע. הבניין המרכזי בו הוא בן 15 קומות ומכיל את מחלקות האשפוז. במוסד יש 683 מיטות אשפוז, שבשעת חירום ניתן להגדיל את מספרן ל-800.
בית החולים משמש כמרכז לרפואה שלישונית לתושבים בצפון ירדן. הוא מספק שירותים במרבית תחומי הרפואה לרבות כירורגיית לב-חזה ונוירוכירורגיה. פועלים בו גם מחלקת טראומה ומנחת מסוקים.
ראו גם

בית החולים ירדן
בופסנדוויץ'

| --- | --- |
בופסנדוויץ' דני מסורתי מכוסה ברוטב חום
בופסנדוויץ' דני מסורתי מכוסה ברוטב חום
 
 מאכלים
 סוג:  המבורגר 
 מוצא:  דנמרק 
 
בופסנדוויץ' (מדנית: Bøfsandwich; בתרגום מילולי "כריך סטייק") הוא הגרסה הדנית המוקדמת של ההמבורגר. בדומה להמבורגר האמריקאי, הבופסנדוויץ' מכיל קציצת בקר המונחת בתוך לחמנייה.
בופסנדוויצ'ים נמכרים בדוכני נקניקיות בדנמרק או ברשתות של מזון מהיר במדינה. מסעדות דניות מסורתיות החלו גם הן להגיש את המנה והם מוסיפים לה תוספות גורמה כגון בצל מטוגן.
אוהבי המנה בדנמרק פתחו עבורה דף בפייסבוק, ובו הם מכריזים מדי שנה על הבופסנדוויץ' המוצלח ביותר במדינתם.
מידע נוסף

לבופסנדוויץ' נהוג להוסיף קטשופ, חרדל, רמולד, מלפפון חמוץ, בצל נא, וכן בצל מטוגן - תוספת שאינה נפוצה עבור המנה ביתר מדינות סקנדינביה.
במחוז יוטלנד שבדנמרק, נהוג להגיש את הבופסנדוויץ' לצד שורשי סלק שעליו שופכים רוטב חום. תיירים מכנים את המנה הזאת בתור "המבורגר רטוב", וכן היא מוגשת לעיתים לצד מלפפונים כבושים או כרוב אדום.
המנה המקבילה לבופסנדוויץ' בקנדה היא "המבורגר חם", וגם בה נהוג לשפוך רוטב מעל שמכסה את המנה.
ראו גם

סלופי ג'ו
אצטילן

| --- | --- |

מבנה מולקולת אצטילן
 
 שם סיסטמטי:  אתין (ethyne)
 כתיב כימי:  C₂H₂ 
 מסה מולרית:  26.04 גרם/מול
 מספר CAS:  74-86-2
 צפיפות:  1.097 גרם/סמ"ק
 מצב צבירה:  גז
 טמפרטורת היתוך:  80.8- °C   -192.35 K
 טמפרטורת רתיחה:  84- °C   -189.15 K
 חומציות:  25 ‏pKa
 נקודת הבזק:  -18.15 °C   255 K
 נקודת התלקחות:  305 °C   578.15 K
 אנתלפיית התהוות סטנדרטית:  −227.4 קילוג'ול למול
 LD50:  850,000 חלקים למיליון
 NFPA 704:       4 ‏ 1 3 
 
אצטילן (או אֵתין) היא תרכובת אורגנית בעלת הנוסחה הכימית C2H2 והיא המולקולה הפשוטה ביותר במשפחת האלקינים. אצטילן הוא גז מתלקח, חסר צבע וריח, בלתי יציב מבחינה כימית, וזאת כפועל יוצא מן הקשר המשולש שבין שני אטומי הפחמן במולקולה.
החומר התגלה לראשונה בשנת 1836 על ידי הכימאי הבריטי אדמונד דייווי (Edmund Davy).
ייצור

אצטילן מיוצר על ידי דחיסה של מתאן או כתוצר משני בתערובת אתילן בתהליך פיצוח של שרשרות פחמימנים, שמקורם בנפט גולמי.
אצטילן הוא גז שכיח יחסית בטבע וניתן למצוא אותו בעיקר באטמוספירה של כוכבי הלכת ענקים גזיים וזאת מכיוון שאצטילן נוצר גם באופן טבעי מפיצוח שרשרות ארוכות של פחמימנים בטמפרטורה שמעל C°‏1,500 האופייניות לאטמוספירות של כוכבי הלכת מסוג זה.
דרך נוספת לייצור היא באמצעות התגובה בין סידן פחמן וחמצן בשני שלבים בנוכחות מים:
שלב ראשון: יצירת סידן קרביד
CaO + 3C → CaC2 + CO
שלב שני: הידרוליזה
CaC2 + 2H2O → Ca (OH)2 + C2H2
שימושים

כ-80% מתפוקת האצטילן משמשת בתהליכים של ייצור כימיקלים אחרים, וכ-20% הנוספים משמשים בתעשייה לצורכי ריתוך וחיתוך באמצעות תערובת של הגז עם חמצן.
להבת התערובת של אצטילן וחמצן מייצרת טמפרטורה גבוהה במיוחד של C°‏3,300 (השלישית הגבוהה ביותר לאחר די-ציאנו אצטילן וציאנוגן) ולכן מאפשרת חיתוך והתכה של מתכות קשות במיוחד בתהליכי ייצור תעשייתיים.
אצטילן יכול לשמש גם לזירוז תהליך הבשלה של פירות. מגע של החומר סידן-קרביד עם לחות גורם לתגובת ייצור של אצטילן גזי אשר גורם לזירוז ההבשלה. תהליך ההבחלה באמצעות קרביד נחשב לפחות בטוח מכיוון שסידן קרביד ברמת ניקיון טכני (הנפוצה יותר) עלול להכיל זיהומים משניים קרצינוגניים.
הערות שוליים

↑  Mohammad Asif, Physico-chemical properties and toxic effect of fruit-ripening agent calcium carbide, Annals of Tropical Medicine and Public Health 5, 2012-05-01
http://www.atmph.org/article.asp?issn=1755-6783;year=2012;volume=5;issue=3;spage=150;epage=156;aulast=Asif
| --- | --- |
בקרת זהויות :  NLI: 987007293982305171  BnF: cb11982014p (data)  GND: 4000345-0  LCCN: sh85000470  NDL: 00560381  NKC: ph499492
בוריס טרייקובסקי

בוריס טרייקובסקי (במקדונית: Борис Трајковски ;‏25 ביוני 1956 – 26 בפברואר 2004) היה הנשיא השני של מקדוניה הצפונית בשנים 1999–2004.
טרייקובסקי נכנס לפוליטיקה של מקדוניה עם הכרזת עצמאותה בשנת 1991. הוא הצטרף למפלגת Vmro-Dpmne. טרייקובסקי מילא תפקיד חשוב בפיתוח קשרים של המפלגה עם מפלגות אחרות באירופה ומונה ליו"ר הוועדה ליחסי חוץ של המפלגה. בשנת 1998 הוא מונה לסגן שר החוץ. הוא זכה בבחירות לנשיאות בשנת 1999 לאחר שקיבל 52% קולות ובכך הפך לנשיא השני של הרפובליקה (אחרי קירו גליגורוב).
טרייקובסקי נהרג ב-26 בפברואר 2004 בהתרסקות מטוסו אשר היה בדרכו לוועידה כלכלית בבוסניה והרצגובינה, התאונה קרתה ככל הנראה עקב גשם וערפל כבדים.
בטהובן 2

| --- | --- |

 בימוי:  רוד דניאל 
 הופק בידי:  מייקל סי. גרוס, ג'ו מדג'וק 
 תסריט:  לן בלום
 עריכה:  ויליאם ד גורדין שלדון קאהן
 שחקנים ראשיים:  צ'ארלס גרודין בוני האנט דבי מזר כריס פן
 מוזיקה:  רנדי אדלמן 
 צילום:  ביל באטלר 
 מדינה:  ארצות הברית 
 חברת הפקה:  Northern Lights Entertainment
 חברה מפיצה:  Universal Studios
 שיטת הפצה:  וידאו על פי דרישה 
 הקרנת בכורה:  17 בדצמבר 1993
 משך הקרנה:  85 דק' 
 שפת הסרט:  אנגלית 
 סוגה:  סרט קומדיה 
 תקציב:  15,000,000 דולר
 הכנסות:  118,243,066 דולר
 הכנסות באתר מוג'ו:   beethovens2nd
 סרט קודם:  קוראים לי בטהובן 
 סרט הבא:  קוראים לי בטהובן 3 
 דף הסרט ב־IMDb
 
בטהובן 2 (באנגלית: Beethoven's 2nd) הוא סרט משפחה קומי אמריקאי משנת 1993, בבימויו של רוד דניאל ובכיכובם של צ'ארלס גרודין ובוני האנט. הסרט הוא השני בסדרת הסרטים "בטהובן".
הסרט נכתב על ידי לן בלום. עלילת הסרט ממשיכה את הרפתקאותיו של הכלב הסן ברנרד בשם בטהובן, כשמו של המלחין לודוויג ואן בטהובן, וקורותיו בבית משפחת ניוטון.